**דבש , אריה , סוד – שני מבטים על שמשון**

**אסנת ברוורמן שילה – שיעור מס' 24**

**נחש עלי דרך**

**בראשית מט**

**טז**  דָּן, יָדִין עַמּוֹ--כְּאַחַד, שִׁבְטֵי יִשְׂרָאֵל.  **יז** יְהִי-דָן נָחָשׁ עֲלֵי-דֶרֶךְ, שְׁפִיפֹן עֲלֵי-אֹרַח--הַנֹּשֵׁךְ, עִקְּבֵי-סוּס, וַיִּפֹּל רֹכְבוֹ, אָחוֹר.  **יח** לִישׁוּעָתְךָ, קִוִּיתִי **ה'...**

**רש"י : דן ידין עמו** - ינקום נקמת עמו מפלשתים, כמו (דברים לב לו) כי ידין ה' עמו: **כאחד שבטי ישראל** - כל ישראל יהיו כאחד עמו ואת כולם ידין, **ועל שמשון נבא נבואה זו**. ועוד יש לפרש כאחד שבטי ישראל **כמיוחד שבשבטים** הוא דוד שבא מיהודה: "**לישועתך קויתי ה'" -** נתנבא שינקרו פלשתים את עיניו וסופו לומר ([שופטים טז](https://he.wikisource.org/wiki/%D7%A9%D7%95%D7%A4%D7%98%D7%99%D7%9D_%D7%98%D7%96)) זכרני נא וחזקני נא אך הפעם...)

**כִּי תֹאֲנָה הוּא מְבַקֵּשׁ מִפְּלִשְׁתִּים**

**שופטים פרק יד**

(א) וַיֵּרֶד שִׁמְשׁוֹן תִּמְנָתָה **וַיַּרְא** אִשָּׁה בְּתִמְנָתָה מִבְּנוֹת פְּלִשְׁתִּים: (ב) וַיַּעַל וַיַּגֵּד לְאָבִיו וּלְאִמּוֹ וַיֹּאמֶר אִשָּׁה **רָאִיתִי** בְתִמְנָתָה מִבְּנוֹת פְּלִשְׁתִּים וְעַתָּה קְחוּ אוֹתָהּ לִי לְאִשָּׁה: (ג) וַיֹּאמֶר לוֹ אָבִיו וְאִמּוֹ הַאֵין בִּבְנוֹת אַחֶיךָ וּבְכָל עַמִּי אִשָּׁה כִּי אַתָּה הוֹלֵךְ לָקַחַת אִשָּׁה מִפְּלִשְׁתִּים הָעֲרֵלִים וַיֹּאמֶר שִׁמְשׁוֹן אֶל אָבִיו אוֹתָהּ קַח לִי כִּי הִיא **יָשְׁרָה בְעֵינָי**:(ד) וְאָבִיו וְאִמּוֹ לֹא יָדְעוּ כִּי **מֵיְקֹוָק הִיא כִּי תֹאֲנָה הוּא מְבַקֵּשׁ מִפְּלִשְׁתִּים** וּבָעֵת הַהִיא פְּלִשְׁתִּים מֹשְׁלִים בְּיִשְׂרָאֵל: פ  **רש"י :** כי **תואנה** הוא מבקש - עלילה להתגרות בם:

**וַתָּחֶל רוּחַ יְקֹוָק לְפַעֲמוֹ**

**שופטים פרק יג פסוק כה :**וַתָּחֶל רוּחַ יְקֹוָק לְפַעֲמוֹ בְּמַחֲנֵה דָן בֵּין צָרְעָה וּבֵין אֶשְׁתָּאֹל. **רש"י :** לפעמו - לבא בקרבו **לפעמים:**

**רד"ק :**(כה) ותחל רוח ה' לפעמו - ת"י ושריאת רוח גבורה מן קדם ה' ל**תקפותיה**, כלומר הגבורה והכח שהיה לו במחנה דן החל לו והוא המקום שחנו שם בני דן כשהלכו ללכוד את ליש והוא המקום בין צרעה ובין אשתאול ושם החל לו הכח מאת ה' אולי היה לו שם דבר עם אויבים ונצחם והכתוב לא ספר .**ויהיה פירוש לפעמו לחזקו ...**ובדברי רז"ל כי פירוש לפעמו **מענין פעמון** שהיתה רוח נבואה מקשקשת לפניו כזוג ופירוש רוח ה' נבואתו של יעקב אבינו החלה אז שאמר יהי דן נחש עלי דרך:

**רלב"ג :** (כה) ותחל רוח ה' לפעמו - ר"ל שכבר החלה רוח גבורה שהיתה בו מאת הש"י לפעמו וזה שפעם היה חושב להלחם עם פלשתים ופעם חושב להמנע מזה **כפעמון זה שמכה אילך ואילך**:

**שמשון הלך אחר עיניו**

**תלמוד בבלי מסכת סוטה דף ט עמוד ב**

**מתני'.** **שמשון הלך אחר עיניו**, לפיכך נקרו פלשתים את עיניו, שנאמר: +שופטים יז /טז/+ ויאחזוהו פלשתים וינקרו את עיניו. אבשלום נתגאה בשערו, לפיכך נתלה בשערו...

**וכן לענין הטובה,** מרים המתינה למשה שעה אחת, שנאמר: +שמות ב+ ותתצב אחותו מרחוק, לפיכך נתעכבו לה ישראל ז' ימים במדבר, שנאמר: +במדבר יב+ והעם לא נסע עד האסף מרים. **יוסף** זכה לקבור את אביו ואין באחיו גדול ממנו, שנאמר: +בראשית נ+ ויעל יוסף

לקבור את אביו... ויעל עמו גם רכב גם פרשים, מי לנו גדול מיוסף שלא נתעסק בו אלא משה. **משה זכה בעצמות יוסף** ואין בישראל גדול ממנו, שנאמר: +שמות יג+ ויקח משה את עצמות יוסף עמו, **מי גדול ממשה שלא נתעסק בו אלא המקום**, שנאמר: +דברים לד+ ויקבור אותו בגיא. לא על משה בלבד אמרו, אלא על כל הצדיקים, שנאמר: +ישעיהו נח+ והלך לפניך צדקך כבוד ה' יאספך.

**גמ'. ת"ר: שמשון בעיניו מרד**, שנאמר: +שופטים יד+ ויאמר שמשון אל אביו אותה קח לי כי היא ישרה בעיני, לפיכך נקרו פלשתים את עיניו, שנאמר: +שופטים טז+ ויאחזוהו פלשתים וינקרו את עיניו. איני? והכתיב: +שופטים יד+ ואביו ואמו לא ידעו כי מה' היא! **כי אזל מיהא בתר ישרותיה אזל**. תניא,

**דבש , אריה , סוד – שני מבטים על שמשון אסנת ברוורמן שילה – שיעור מס' 24**

**רבי אומר: תחילת קלקולו בעזה, לפיכך** לקה בעזה; תחילת קלקולו בעזה, דכתיב: +שופטים טז+ וילך שמשון עזתה וירא שם אשה זונה וגו', לפיכך לקה בעזה, דכתיב: +שופטים טז+ ויורידו אותו עזתה. והכתיב: +שופטים יד+ וירד שמשון תמנתה! תחלת קלקולו מיהא בעזה היה. +שופטים טז+

ויהי אחרי כן ויאהב אשה בנחל שורק ושמה דלילה - **תניא, רבי אומר: אילמלא (לא) נקרא שמה דלילה, ראויה היתה שתקרא** **דלילה,** **דילדלה את כחו, דילדלה את לבו, דילדלה את מעשיו; דילדלה את כחו**, דכתיב: +שופטים טז+ ויסר כחו מעליו; דילדלה את לבו, דכתיב: +שופטים טז+ ותרא דלילה כי הגיד לה את כל לבו; דילדלה את מעשיו, דאיסתלק שכינה מיניה, דכתיב: +שופטים טז+ והוא לא ידע כי ה' סר מעליו. ותרא דלילה כי הגיד לה את כל לבו - מנא ידעה? א"ר חנין א"ר: ניכרין דברי אמת. אביי אמר: ידעה בו באותו צדיק דלא מפיק שם שמים לבטלה, כיון דאמר: +שופטים טז+ נזיר אלהים אני, אמרה: השתא ודאי קושטא קאמר. +שופטים טז+

**ויהי כי הציקה לו בדבריה כל הימים ותאלצהו** - מאי ותאלצהו? אמר רבי יצחק דבי רבי אמי: בשעת גמר ביאה נשמטה מתחתיו. +שופטים יג+ ועתה השמרי נא ואל תשתי יין ושכר ואל תאכלי כל טמא - מאי כל טמא? ותו, עד השתא דברים טמאים קאכלה? א"ר יצחק דבי רבי אמי: דברים האסורים בנזיר. +שופטים טו+ ויבקע /ו' בפתח י' בחיריק ב' בשוא ק' בפתח/ אלהים את המכתש אשר בלחי. א"ר יצחק דבי רבי אמי: הוא איוה לדבר טמא, לפיכך נתלו חייו בדבר טמא.

+שופטים יג+ **ותחל רוח ה' וגו'** - א"ר חמא בר' חנינא: **חלתה נבואתו של יעקב אבינו,** דכתיב: +בראשית מט+ יהי דן נחש עלי דרך. לפעמו במחנה דן - א"ר יצחק דבי רבי אמי: מלמד, שהיתה שכינה מקשקשת לפניו כזוג, כתיב הכא: לפעמו במחנה דן, וכתיב התם: +שמות כח+ פעמון ורימון. בין צרעה ובין אשתאול - אמר ר' אסי: צרעה ואשתאול שני הרים גדולים היו, ועקרן שמשון וטחנן זה בזה. +שופטים יג+ והוא יחל להושיע את ישראל - אמר רבי חמא ברבי חנינא:

הוחל שבועתו של אבימלך, דכתיב: +בראשית כא+ אם תשקר לי ולניני ולנכדי. +

שופטים יג+ **ויגדל הנער ויברכהו ה'** - במה ברכו? אמר רב יהודה אמר רב: שברכו באמתו, אמתו כבני אדם וזרעו כנחל שוטף.

+שופטים טז+ ויקרא שמשון אל ה' ויאמר ה' אלהים זכרני נא וחזקני נא אך הפעם הזה... ואנקמה נקם אחת משתי עיני מפלשתים - אמר רב, **אמר שמשון לפני הקב"ה: רבש"ע, זכור לי עשרים (ושתים) שנה ששפטתי את ישראל,** ולא אמרתי לאחד מהם העבר לי מקל ממקום למקום. +שופטים טו+ וילך שמשון וילכד שלש מאות שועלים - מאי שנא שועלים? אמר רבי איבו בר נגדי א"ר חייא בר אבא, אמר שמשון: יבא מי שחוזר לאחוריו, ויפרע מפלשתים שחזרו בשבועתן.

**תניא, א"ר שמעון החסיד: בין כתיפיו של שמשון ששים אמה היה**, שנאמר: +שופטים טז+ וישכב שמשון עד חצי הלילה ויקם בחצי הלילה ויאחז בדלתות שער העיר ובשתי המזוזות ויסעם עם הבריח וישם על כתיפיו, וגמירי, דאין דלתות עזה פחותות מששים אמה.

**+שופטים טז+ ויהי טוחן בבית האסורים** - א"ר יוחנן: אין טחינה אלא לשון עבירה, וכן הוא אומר: +איוב לא+ תטחן לאחר אשתי, מלמד, שכל אחד ואחד הביא לו את אשתו לבית האסורים כדי שתתעבר הימנו...

**וא"ר יוחנן: שמשון על שמו של הקב"ה נקרא,** שנאמר: +תהלים פד+ כי שמש ומגן ה' אלהים וגו'. אלא מעתה, לא ימחה! אלא מעין שמו של הקב"ה, מה הקב"ה מגין על כל העולם כולו, אף שמשון מגין בדורו על ישראל.

וא"ר יוחנן: בלעם חיגר ברגלו אחת היה, שנאמר: +במדבר כג+ וילך שפי**; שמשון חיגר בשתי רגליו היה,** שנאמר: +בראשית מט+ שפיפן עלי ארח.

**ת"ר: חמשה נבראו מעין דוגמא של מעלה, וכולן לקו בהן**: שמשון בכחו, שאול בצוארו, אבשלום בשערו, צדקיה בעיניו, אסא ברגליו. שמשון בכחו, דכתיב: +שופטים טז+ ויסר כחו מעליו; שאול בצוארו, דכתיב: +שמואל א' לא+ ויקח שאול את החרב ויפל עליה; אבשלום בשערו, כדבעינן למימר קמן; צדקיה בעיניו, דכתיב: +מלכים ב' כה+ ואת עיני צדקיהו עור; אסא ברגליו, דכתיב: +מלכים א' טו+ רק לעת זקנתו חלה את רגליו, ואמר רב יהודה אמר רב: שאחזתו פדגרא. א"ל מר זוטרא בריה דרב נחמן לרב נחמן: היכי דמי פדגרא? א"ל: כמחט בבשר החי. מנא ידע? איכא דאמרי: מיחש הוה חש ביה; ואיכא דאמרי: מרביה שמע ליה; וא"ד: +תהלים כה+ סוד ה' ליראיו ובריתו להודיעם. דרש רבא: מפני מה נענש אסא? מפני שעשה אנגריא בתלמידי חכמים, שנאמר: +מלכים א' טו+ והמלך אסא השמיע את כל יהודה. אין נקי - מאי אין נקי? אמר רב יהודה אמר רב: אפילו חתן מחדרו וכלה מחופתה.

כתיב: +שופטים יד+ **וירד שמשון תמנתה,** וכתיב: +בראשית לא /לח/+ הנה חמיך עולה תמנתה! א"ר אלעזר: שמשון שנתגנה בה - כתיב ביה ירידה, יהודה שנתעלה בה - כתיב ביה עליה. ר' שמואל בר נחמני אמר: שתי תמנאות היו, חדא בירידה וחדא בעליה. רב פפא אמר: חדא תמנה הואי, דאתי מהאי גיסא - ירידה, ודאתי מהאי גיסא - עליה, כגון ורדוניא ובי בארי ושוקא דנרש.

**בראשית רבה (וילנא) פרשת ויחי פרשה צח**

**יג [מט, טז] דן ידין עמו כאחד שבטי ישראל, כמיוחד של שבטים**,

א"ר יהושע בר נחמיה אילולי שנדבק למיוחד שבשבטים אפילו שופט אחד שהעמיד לא היה מעמיד, ואיזה זה, זה שמשון בן מנוח, **כיחידו של עולם** מה יחידו של עולם אינו צריך סיוע, כך שמשון בן מנוח אינו צריך לסיוע אלא (שופטים טו)...

ויבקע אלהים את המכתש אשר בלחי, רבי לוי ורבנן,

**רבי לוי אמר** המקום ההוא שמו לחי, **רבנן אמרי** המקום ההוא מכתש שמו, **רבי אבא בר כהנא ור' ברכיה בשם רבי אליעזר מלמד שהביא לו הקדוש ברוך הוא מעיין מבין שיניו, באיזו זכות מברכתו של משה שאמר יזנק מן הבשן מבין שיניו.**

**דבש , אריה , סוד – שני מבטים על שמשון אסנת ברוורמן שילה – שיעור מס' 24**

יד **[מט, יז - יח] יהי דן נחש עלי דרך, מה נחש זה מצוי בין הנשים, כך שמשון בן מנוח מצוי בין הנשים,**

**מה הנחש נאסר בשבועה**, כך שמשון בן מנוח נאסר בשבועה, (שופטים טו) ויאמר להם שמשון השבעו לי,

**מה נחש זה כל כחו אינו אלא בראשו**, כך שמשון (שם /שופטים/ טז) אם גולחתי וסר ממני כחי,

**מה הנחש הזה ריסו מחלחל לאחר המיתה**, כך (שם /שופטים ט"ז/) ויהיו המתים אשר המית במותו וגו',

**הנושך עקבי סוס,** (שם /שופטים ט"ז/) קראו לשמשון וישחק לנו, אמר ר' לוי כתיב (שם /שופטים ט"ז/) ועל הגג כשלשת אלפים, אלו מה שהיו על שפת הגג אבל מה שהיו לאחוריהם ולאחורי אחוריהם אין בריה יודעת, ואת אמרת (שם /שופטים ט"ז/)

**וירדו אחיו וכל בית אביהו וישאו אותו ויעלו ויקברו אותו** וגו' בקבר מנוח אביו, אלא יעקב אבינו בקש רחמים על הדבר,

**ויפול רוכבו אחור**, יחזרו דברים לאחוריהם, לפי שהיה יעקב אבינו רואה אותו וסבור בו שהוא מלך המשיח, כיון שראה אותו שמת אמר אף זה מת, לישועתך קויתי ה', **אמר רבי יצחק הכל בקווי,** יסורין בקווי, קדושת השם בקווי, זכות אבות בקווי, תאותו של עוה"ב בקווי, יסורין, הה"ד (ישעיהו כו) אף אורח משפטיך ה' קוינוך, אלו יסורין, לשמך זו קדושת השם, ולזכרך זו זכות אבות, תאות נפש זו תאותו של עוה"ב, חנינה בקווי (שם /ישעיהו/ לג) ה' חננו לך קוינו, סליחה בקווי (תהלים קל) כי עמך הסליחה, מה כתיב בתריה קויתי ה', לפי שהיה יעקב אבינו רואה אותו וסובר בו שגאולה מגעת בימיו, כיון שראה שמת מיד אמר לישועתך קויתי ה'.

**שמשון הלך אחר עיניו? ...ועיניו של שמשון צופות רק למה שהוא רצון הש"י…**

**ספר דברי סופרים - ליקוטי אמרים אות [טז] ד"ה ויהודה , רבי צדוק הכהן מלובלין**

ודן ידין וגו' על ידי **שמשון** שלמראית עין טענו נגדו האין בבנות עמך וגו' שרצה לידבק חס וחלילה בהם אבל באמת הכתוב העיד עליו כי מאת ד' הוא לבקש תואנה בפלשתים אדרבא כדי להאבידם על ידי **זה לא לידבק בהם כלל,** וזהו הרבותא כאחד שבטי וגו' אף דהוא הירוד **דומה למיוחד שבשבטים שהוא יהודה המברר מידת התאוה לשם שמים** והוא בתאוה של אמת דמאתו יצאו כבושים,

ואצל שמשון היה הבירור על תאוה של כזר להתאות לגוי' מזה אי אפשר להיות בו קדושה ולשם שמים כלל ועם כ"ז היה גם זה מאת ד', **והיינו שבאמת לא היה כאן תאוה כלל רק כעס** **שהוא היפך התאוה** **וזהו ידין במדת הדין ושפיכת הזעם על פלשתים על ידי זה**...

**ספר פוקד עקרים אות [ה] ד"ה והנה , רבי צדוק הכהן מלובלין**

**והנה \*שמשון\* שנקרא על שמו של הקב"ה ויעקב דימה עליו שהוא משיח והכתוב מעיד עליו שהחל רוח ד' לפעמו שהי' בעל רוה"ק ודאי שהי' מלא קדושה ומרוחק מתאות בתכלית בפרט שהי' נזיר אלקים,** וענין הנזירות הוא פרישות מתאות והוא הי' נזיר מבטן כי נוצר כך **ולפיכך תמהו עליו אביו ואמו** האין וגו' כי הם ידעו שאיננו משוקע בתאות והוא השיב דישרה בעיניו **דהוא מכיר שהדבר ישר**, על שם זה נקרא ישראל וישורן שהוא לשון (ישרות)...

**ורז"ל אמרו בסוטה דשמשון הלך אחר עיניו ובאמת הוא הי' בדוגמא דלמעלה, ולפי שהתחלת כניסת התאות הוא ע"י העין רואה עי"ז לב חומד ועיניו של שמשון צופות רק למה שהוא רצון הש"י כמו שעיני הש"י רק אל צדיקים ואל יראיו להשגיח ע"מ שהם רוצים ועכ"א כי ישרה בעיניו שסמך על ראיית עיניו שיש בזה ישרות ולא נטיי' לשום תאוה רק שכך רצון הש"י, אבל הוא טעה בזה במה שחשב דמאחר דישר בעיניו ע"כ תלה הישרות בה לומר דגם היא ישרה** דלולי כן לא הי' חושק לה והאמת דהי' מד' אבל רק לבקש תואנה בפלשתים ולא

שיחשוק לה באמת כלל **ואף שהוא נקי מתאות דמה שרצה הי' מאת ד' מ"מ מה שסמך ע"ז וחשק עי"ז לה עצמה לחשוב שהיא ג"כ ישרה זהו נק' הליכה אחר עיניו ושמרד בעיניו:**

**ספר דברי סופרים ליקוטי אמרים - ויהי אחרי מות משה ד"ה ושכחת**

... וזה ענין מלחמה עם פלשתים שהתחיל מימות **שמשון עד דוד המע"ה שהוא הגומר, כי לעולם יהודה ודן מחוברים** כמו במלאכת משכן

וכדאיתא בזוהר פר' ויחי גם אל עתיד ואז"ל (בראשית רבה פצ"ח) ע"פ לישועתך וגו' דיעקב אע"ה חשב על שמשון שהוא משיח, היינו כי הוא מחובר לדוד המע"ה שהוא באמת משיח כדרז"ל, (זוה"ק ח"א פ"ב:) ועסקם מלחמת פלשתים היינו ניצוח אותו כח דיגעתי ומצאתי בענייני עולם הזה רק להכניסו לקדושה ...

**ספר פוקד עקרים אות [ד] ד"ה והמברר**

**...ושניהם נק' ארי' שהוא המלך שבחיות כי להם כח הניצוח באומות** יהודה נתברך בעורף כמשאז"ל ע"פ ידך בעורף וע"פ תתה לי עורף שלא זכה לזה יהושע כי הוא מזרעא דיוסף ששבחו רק להיות צ"ג ואם חוטאים ח"ו מיד הופכים עורף כי העורף רומז על סילוק ההשגחה כד"ש בחגיגה עמא דאהדרינהו לאפא מיני', ונאמר במרע"ה אשר ידעו ד' פנים אל פנים ונא' פנים בפנים דיבר ד' עמכם וזהו הדביקות הגמור, וע"י סילוק הדביקות, בא חזרת הפנים לאט לאט עד שהופך עורף, וזהוהקשר של תפילין שהוא בעורף כי ישראל יש להם התקשרות בהש"י אפי' כשאינו בהתגלות פא"פ והיינו אפי' למה"ע הוא חוטא והופך עורף הוא רק מצד עוה"ז עלמא דשקרא המראה היפך האמת לאדם הרואה לעינים אבל ד' אשר יראה ללבב רואה מעמקי הלב דבוקים בו ית' אפי' בהיותם בהסתרת פנים והפיכת עורף ועי"ז זוכה לניצוח אויבים דאו"ה שהם מוכרחים להפוך עורף דאצלם אם אינם פנים בפנים א"ל עוד שייכות להש"י כלל, ויהודה שהוא רישא דארי' ע"כ אחיזת ניצוחו בעורף שהוא בראש אבל דן הוא זנבא דארי' ובמדרגות התחתונות היורדות מות לגמרי דעכ"א בספרי ע"פ פן יש וגו' או שבט וגו' זה שבטו של דן שבו יש מקום לשורש פורה ראש שפולטם הענן כמ"ש בתדבא"ר מיכה בעט באנכי שזהו שורש

**דבש , אריה , סוד – שני מבטים על שמשון אסנת ברוורמן שילה – שיעור מס' 24**

היהדות שלא נא' בלשון ציווי כלל כי שורש ישראל מאמינים בני מאמינים, ואמנם כח הבחירה שרצה הש"י שיהי' בעולם הוא מתפשט עד השורש **ואפשר לקלקל גם בשורש האמונה התקועה בלב ולבעוט גם באנכי, ועז"א בברכת דן דידין עמו [ר"ל המיוחד לו ועם בכ"מ מורה**

**על הגרועים ומוקצים שבישראל והם עמו שיש בהם שורש החסרון הנז'** הנמצא בשבטו] כאחד שבט"י שדרז"ל כמיוחד שבשבטים **זה יהודה שיכול לדון לכף זכות ולקרב גם הרחוקים ביותר, וכן שמשון נק' ע"ש של הקב"ה והוא הנושך עקבי סוס בעקביים שהוא תכלית ההשתקעות דרגלי' היורדות**, דסוס מורה זימה כמ"ש סוסים מיוזנים וכמ"ש בפע"פ (קי"ג ב') דאוהב הזימה, וזהו הנחש דקדושה שהוא

היפך הנחש דס"א שהוא אשת זנונים המסית לתאוה ומטיל זוהמא ומ"מ נקרא נחש **כי למראית עין הי' גם הוא הולך אחר מראה עיניו כמ"ש שמשון בעיניו שזהו תחלת הסתת הנחש בעין רואה דנחמד העץ למראה שזהו התחלת הרע ואח"כ לב חומד וכלי המעשה גומרים בפעל פגם הברית היותר גדול דביאת ארמית, אבל מד' הי' הדבר לבקש תואנה לכלות הרע** עי"ז בהריגת הפלשתים עי"ז, ובזה זכה להיות שופט ישראל ומנהיג הדור שכחו הי' להשיב כל הנדחים מישראל ג"כ תחת כנפי השכינה שנעשו אחר התיקון כל חטאיהם כשנים כללו שסדורות ובאות משימ"ב דמאת ד' יצא הדבר וכמו עבירה לשמה דזה הזדונות שנעשים כזכיות ע"י התשובה הגמורה:

**ספר ישראל קדושים אות [ה] ד"ה וע"כ**

וע"כ נק' דן דן גור ארי' כמו יהודה **מצד התוקף שהי' בשמשון דוגמת שהע"ה דמיהודה בנשיאת נשים נכריות** והי"ל תוקף כזה לומר אני ארבה ולא אסיר שאף ביציאה מגדר התורה לא יפלטנו הענן לחוץ כלל. וביהודה הי' זה בהתגלות עוה"ז כי הוא ראש לכל המחנות ולא נפלט שום נפש מהם לחוץ כלל וכל העמים היו עבדי שלמה שמלך על כל כהע"כ. משא"כ שמשון שנפל בידיהם...

**וכן בכל דור ודור פרטי ובכל נפש פרטית**. וסוף סוף גם שמשון הי' שופט ישראל וראש הדור כשמואל בדורו (אם נשים גדעון ויפתח ושמשון השקולין כמשה אהרן ושמואל על סדין של הדורות יהי' שמשון המאוחר שבשלשתם **נגד** **שמואל.** אך כפי סדר לשה"כ (ש"א י"ב) את ירובעל ואת בדן ואת יפתח יהי' שמשון **נגד אהרן** וכ"ה בר"ה כ"ה רע"ב ע"ש שהי' שקול נגד משה ואהרן כי הי' כלול מנצח והוד שמשם יניקת הנביאים. וכך שמשון מצד הגבורה דאיזהו גבור הכובש את יצרו. וכל גבורה דבנ"י הוא רק בזה וגם גבורה גופנית הנשפעת להם מצד הקדושה ומהש"י הוא רק ע"י תוקף גבורת נפשם בכבישת היצר. ובודאי כך הי' שמשון שנתגאה בעיניו ששם התחלת שליטת היצר דעין רואה וכמש"נ ותרא האשה כי וגו' ותאוה הוא לעינים. **ובמקום תוקף המעלה שם הוא תוקף החסרון** דכל הגדול מחבירו יצרו גדול הימנו כידוע משליטת האדם בליעל באדם דקדושה בחטא אדה"ר הי' אבר באבר וזלעו"ז עשה אלהים דכנגד קדושת אותו אבר ואותו כח כח שליטת האדם בליעל בכח ההסתה לרע. וע"כ מצד עוה"ז שהוא עלמא דשקרא. כי השקר וכח אדם בליעל שולט בו. הוא מראה כ"ד היפוך האמת וכח הקדושה שבפנימיות אותו דבר. א**לא שמ"מ הש"י השליך אמת ארצה ורצה שיהי' האמת גנוז ומעוטף תוך השקר וסוף הכל אמת מארץ תצמח ויבורר האמת לעין כל.** דזרע יעקב כולו זרע אמת שהוא מדת האמת ליעקב הנשלך ארצה וצומח ועולה בכל דור ודור עד עת קץ שיעלה האמת מהארץ:

**ספר ישראל קדושים אות [ה] ד"ה ושמשון**

**...ושמשון יוכיח שכל כחו וגבורתו הי' תלוי בשערותיו ובהם היו תליות אותם נפשות שפלט הענן וכשנתגלח סר כחו עד שחזרו לצמוח שהוא כענין תיקון קצת נפשות הנדחות לגמרי הש"י חושב מחשבות שלא ידח מנם נדח ע"י סוד הגלגול דאחר שנגזזו הראשונות חוזר לצמוח מחדש**. ובשמשון כבר היו נתקנים אותן הנפשות שהיו דוגמת \*שערות\* הנראות מותרות שנגזזים ונשלכים. ובשמשון נתברר שגם

הם מכלל הקומה שעיקר גבורתו תלוי בהם והוא נזר אליהו שעל ראשו מהבטן וקדושתו מתולדה. ונמצא דמה שנראה יציאה מהקדושה הוא אדרבה עיקר הקדושה. וכך נעשה אחר התיקון לרע לו דנתברר דבאמת בזה עיקר הקדושה. דזה תוקף קדושה יותר שאפי' בעת היציאה מהקודש היא מלא קדושה וזהו שא"צ לעזר וסיוע. אבל באמת יצרו ש"א מתגבר עליו בכל יום ואלמלא הקב"ה עוזרו א"י לו אפי' בכל כח השתדלות אדם. …וכך הי' בגלוח שערו והסרת כחו שחזר לצמוח וחזר אליו כחו. ומ"מ דלדלתו לשעתו בכחו ולבו ומעשיו כמ"ש בסוטה ט' ב'.

**ספר מורה הנבוכים חלק ב פרק מה**

**המדרגה א תחלת מדרגות הנבואה, שילוה לאיש עזר אלהי שיניעהו ויזרזהו למעשה טוב גדול, כהצלת קהל חשוב מקהל רעים, או הציל חשוב גדול, או השפיע טוב על אנשים רבים, וימצא מעצמו לזה מניע ומביא לעשות, וזאת תקרא רוח ה', והאיש אשר ילוה אליו זה הענין יאמר עליו שצלחה עליו רוח ה', או לבשה אותו רוח ה', או נחה עליו רוח ה', או היה עמו ה', וכיוצא באלו השמות, וזאת היא מדרגת שופטי ישראל כלם אשר נאמר בהם על הכלל, וכי הקים ה' להם שופטים והיה ה' עם השופט והושיעם**, וזו גם כן מדרגת יועצי ישראל החשובים כלם, והתבאר זה בפרט בקצת השופטים והמלכים, ותהי על יפתח רוח ה', **ונאמר בשמשון ותצלח עליו רוח ה',** ונאמר ותצלח רוח אלהים על **שאול** כשמעו את הדברים, וכן נאמר ב**עמשא** כאשר הניעהו רוח הקודש לעזור את דוד, ורוח לבשה את עמשא וגו', ודע שכמו זה הכח לא נבדל **ממשה רבינו** מעת השיגו לגדר האנשים, ולזה התעורר להרוג את המצרי, ולמנוע הרשע משני הנצים, ומחוזק זה הכח בו עד שאחרי פחדו וברחו והגיעו למדין והוא גר ירא, כאשר ראה מאומה מן העול לא משל בעצמו מהסירו ולא יכול לסובלו, כמו שאמר ויקם משה ויושיען. וכן נלוה אל **דוד** כמו זה הכח אחר שנמשח בשמן המשחה, כמ"ש הכתוב בו ותצלח רוח אלהים אל דוד מהיום ההוא ומעלה, ולזה התגבר אל הארי ואל הדוב והפלשתי וכיוצא ברוח ה' הזאת, לא הביאה אחד מאלו לדבר בדבר, **אבל תכלית זה הכח להעיר זה המחוזק לפעל אחד, ולא לאי זה פעל שיזדמן, אלא לעזור עשוק, אם אחד גדול או קהל, או מה שמביא לזה, וכמו שאין כל מי שרואה חלום אמתי נביא, כן אין כל מי שילוה אליו עזר לדבר אחד איזה דבר שנזדמן, כקנות ממון, או הגיע לענין מיוחד בו, יאמר עליו שהתחברה אליו רוח ה', או ה' עמו, ושהוא עשה מה שעשה ברוח הקודש, ואמנם נאמר זה במי שעשה טוב גדול מאד, או מה שמביא אליו כהצלחת יוסף בבית המצרי, אשר היתה סבה ראשונה לענינים גדולים התחדשו אחר כן, כמו שהתבאר:**

[**asnatbs@gmail.com**](mailto:asnatbs@gmail.com)